Lúnbert

{{Universele ynfoboks stêd
| namme                       = 
| ôfbylding                   = 2023 Lúnbert, Aenjewiersterdyk 128.jpg
| ôfbyldingsbreedte           = 260
| ôfbyldingstekst             = Pleats oan de Aenjewiersterdyk
| wapen                       = 60px
| ynwennertal                 =  ()https://opendata.cbs.nl/statline
| oerflak                     = 6,45 km², wêrfan  - lân: 5,00 km²  - wetter 1,44 km² 
| befolkingstichtens          = 83 ynw./km²
| stêdekloft                  =
| hichte                      =
| lân                         =  Nederlân
| bestjoerlike ienheid 1      = Provinsje
| namme bestjoerlike ienheid 1= border|20px Fryslân
| bestjoerlike ienheid 2      = Gemeente
| namme bestjoerlike ienheid 2= border|20px It Hearrenfean
| bestjoerlike ienheid 3      = 
| namme bestjoerlike ienheid 3= 
| bestjoerlike ienheid 4      = 
| namme bestjoerlike ienheid 4= 
| boargemaster                = 
| stedsyndieling              = 
| stifting                    = 
| postkoade                   = 
| tiidsône                    = UTC +1
| simmertiid                  = UTC +2
| koördinaten                 =     
| webside                     = webstee fan Aenjewier
| ôfbylding2                  = 
| ôfbyldingstekst2            = 
| ôfbylding3                  =   
| ôfbyldingstekst3            = 
| mapname                     = Fryslân   
| lat_deg                     = 52  
| lat_min                     = 59
| lat_sec                     = 33.3
| lat_dir                     = N
| lon_deg                     = 5
| lon_min                     = 55
| lon_sec                     = 38.3
| lon_dir                     = E
| tekst by posysjekaart       = Lokaasje Lúnbert yn Fryslân
| ôfbylding99                 = Map NL It Hearrenfean Lúnbert.png
| ôfbyldingstekst99           = Lokaasje Lúnbert (grien) yn 'e gemeente It Hearrenfean| ôfbyldingsbreedte99         =
}}  
Lúnbert is in doarp yn it noardwesten fan de gemeente It Hearrenfean. It noardlik diel fan 'e himrik makket diel út fan De Deelen. 

 Skiednis 
Lúnjebert foarme mei de doarpen Terbant, Tsjalbert en Gersleat 'De Streek' fan de eardere gemeente Aenjewier. Dy gemeente waard yn 1934 opheft en mei in diel fan Skoatterlân by de doe nije gemeente It Hearrenfean foege. 

Lúnbert wurdt op in kaart fan 1245 Lyedingaberde neamd. Oare namme fan Lúnbert wiene Lionigaberde (1315), Lonighaberd (1481), Lyonjebert alias Leowerdt (1505), Luniebirdt (1664), Lunjebert, Lunjebirt (1839). It doarp hat de namme te tankjen oan it skaai Lyedinga, dy't de rjochten fan harren oandiel yn in kapel oan de yn 1243 stifte kommanderij fan de Hillige Marije yn Nes fan 'e Dútske Oarder oerdroech.De Friese huizen van de Duitse Orde. Nes, Steenkerk en Schoten en hun plaats in het middeleeuwse Friese kloosterlandschap, Johannes A. Mol, side 52  

Fanút Nes waarden der noch twa konvinten stifte: it yn 1299 stifte Sint-Nikolaaskonvint fan Skoaten en it mooglik yn 1281 stifte en oan Sint-Elisabeth wijde nonnekonvint fan Lúnbert.De Friese huizen van de Duitse Orde. Nes, Steenkerk en Schoten en hun plaats in het middeleeuwse Friese kloosterlandschap, Johannes A. Mol, side 109 Dat konvint fan nonnen stie likernôch in kilometer noardlik fan de tsjerke op 'e hichte fan Spitsendyk en waard Stientsjerk of Marijebosk neamd en ek wol it Katryper Konvint. It konvint rekke yn it neigean en waard om 1375 hinne wer opheft, mar yn 1491 op 'e nij stifte en nei't de nonnen harren oansletten by de Sistersjinzerske oarder ferhûze it nei de oare kant fan de Aenjewiersterdyk. Op in lânmjitterskaart fan 1608 is te sjen dat dat plak súd fan 'e tsjerke lei.De Friese huizen van de Duitse Orde. Nes, Steenkerk en Schoten en hun plaats in het middeleeuwse Friese kloosterlandschap, Johannes A. Mol, side 159

De tsjerke fan Lúnbert is om 1745 hinne ôfbrutsen en ferfongen troch in houten klokkestoel, dy't yn 1921 foar it lêst ferfongen waard troch in klokkestoel fan wapene beton. Yn de klokkestoel hinget in oan Sunte Nicolaus ende Bonifacius wijde en in troch Geert fan Wou en Johan ter Stege yn 1538 getten klok út de parochytsjerke. Nei de Twadde Wrâldoarloch waard de klok yn 'e herfoarme tsjerke oan 'e Fok yn it Hearrenfean hongen, mar yn 2005 kaam de klok werom yn Lúnbert. De lytse yn 1645 troch Jacob Noteman getten klok wie oarspronklik ornearre foar Terbant en kaam yn 1843 nei Lúnbert,       
Yn 'e 18e en 19e iuw wie der in soad feanterij yn 'e krite. It ûnlân waard neitiid yn kultuer brocht en der waarden nije pleatsen boud. Yn 1901 waard it molkfabryk 'Aengwirden' stifte. It lytsere molkfabrykje fan Tsjalbert fusearre yn 1904 mei it molkfabryk Aengwirden. By it molkfabryk waard yn 1911 in elektrisiteitssintrale boud, dêr't it hiele doarp fan mei profitearre. Oan it fabryk kaam yn 1963 in ein en tsjintwurdich binne der oare bedriuwen yn de gebouwen ûnderbrocht.Suvelfabriken yn Fryslân, oproppen 20 july 2023

 Mienskip 
De Aenjewierster doarpen hawwe in yn 2016 iepene Multyfunksjonele Akkomodaajse, dy't yn Tsjalbert stiet. It doarp docht in soad yn 'e mande mei de oare Aenjewierster doarpen en ek in mienskiplik Pleatslik Belang. "Aengwirden Aktief" is de doarpskrante. 

 Tsjerke 
 PKN-gemeente Tsjalbert-De Knipe

 Skoalle 
Sûnt 2022 geane de bern fan alle Aenjewierster doarpen nei de doe iepene gearwurkingsskoalle De Nijewier. De skoalle stiet yn Tsjalbert.

 Ferienings 
 Aenjewierster Senioaren Soas Under Ien Dak
 Biljertklub Lúnbert
 Iisklub Togearre Fierder
 Kaartklub De Streek
 Fuotbalkub Aengwirden 
 Keatsferiening Foarút
 Kabaretploech RynkRank Sportferiening Hercules (gymnastyk, tennis en follybal)
 Stifting Natuerbad "De Wispel"
 Iisklub Tegearre Fierder
 Toanielferiening Dito
 Toanielferiening Rjucht en Slucht(De list is yn 2023 bywurke mei help fan de hiemside fan 'e Aenjewierster doarpen. Sjoch foar de meast aktuele ynformaasje oer ferienings op dy hiemside) Befolkingsferrin 
 Jier  1850  1900  1950  1960  1970  1980  2005  2010 Ynwenners  585  698  644  590  507  461  441  424 Jier   2015  2020 Ynwenners  810  840
(Boarnen: 1850-1980: De Heeren en de Anderen, R. Boltendal, side 301-302; 2015 en 2020: Alle Cijfers)

 Eveneminten 
 Drekrace

 Bustsjinst 
De busline troch Lúnbert wurdt fesoarge troch Qbuzz. De folgjende line rydt troch Lúnbert:

 Line 23 It Hearrenfean - Drachten fia De Tynje: It Hearrenfean - Lúnbert'' - Tsjalbert - Gersleat - Lúkswâld - Nij Beets - Boarnburgum - De Wylgen - Drachten

 Strjitten 
Alle strjitten fan Lúnbert mei ferklearring fan de nammen.

 Publikaasje(s) 
  "Vier dorpen, één streek. Terband, Luinjeberd, Tjalleberd, Gersloot"

 Sjoch ek 
 Fryske doarpen.


Kategory:Doarp of stêd yn Aenjewier 
Kategory:Doarp of stêd yn It Hearrenfean (gemeente)